Selendang Merah

Filem Selendang Merah merupakan sebuah filem Melayu yang diterbitkan di Malaysia pada tahun 1962. Filem Selendang Merah diterbitkan dalam bentuk filem hitam putih tanpa warna.

Filem Selendang Merah diarah oleh pengarah L. Krishnan pada tahun 1962.

Ringkasan
Filem ini mengisahkan percintaan Dharma dan Kesuma, Lela dan Manja. Mereka berempat merancang untuk berkahwin. 

Datuk Mega bimbang Datuk Sura akan mempengaruhi orang-orang kampung (nelayan) bangun menentang kezalimannya yang sering memeras ugut dan membuat ancaman. Dengan bantuan anaknya Datuk Gaya, Lantam dan Jampok, Datuk Mega memaksa Datuk Sura pindah kerana rumah yang didudukinya itu adalah di atas tanah kepunyaannya. Datuk Sura diberi tempuh 30 hari untuk pindah atau pun membayar 500 ringgit.

Bersimpati dengan kesusahan yang ditanggung Datuk Sura, orang-orang kampung yang diketuai Dharma telah bersatu hati membuat hasil kerja tangan seperti tikar, tudung saji, bakul dan sebagainya untuk dijual ke Tasik.

Apabila siap semua barang-barang tersebut Dharma sendiri menawarkan diri untuk ke Tasik menjualkannya. Sebelum pergi, Kesuma berpesan apabila kembali nanti membawa selendang merah untuknya.

 Pelakon 

Pelakon utama
 Abdullah Chik sebagai Dharma
 Salmah Ahmad sebagai Kesuma
 Mustapha Maarof sebagai Manja
 Kasma Booty sebagai Lela

Pelakon pembantu
 Mahmud Jun sebagai Datuk Gaya
 A. R. Tompel sebagai Jampok
 Nyak Osman sebagai Lantam
 Yusof Banjar sebagai Datuk Mega
 Darwis Mansur sebagai Datuk Sura
 Hussein Abu Hassan sebagai Leman

Pelakon tambahan
 Fazliyaton

Pautan luar


Kategori:Filem 1962
Kategori:Filem Malaysia tahun 1962
Kategori:Filem arahan L. Krishnan
Kategori:Filem bahasa Melayu